### Beslutningstema

Gensidig orientering fra henholdsvis  udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden
2. Orientering fra udvalgsmedlemmer, der er medlemmer af diverse råd
3. Orientering fra forvaltningen

**Biogas og Pyrolyse anlæg ved [adresse]*

Der er i juni 2024 godkendt igangsætning af idéhøring for biogas og pyrolyseanlæg nær [adresse], hvor Agri Energy Syd ApS var ansøger om projektet. Idéhøringen blev afholdt december 2024- januar 2025.

Inden høringssvarene nåede at blive politisk behandlet, havde Agri Energy Syd ApS tilkendegivet, at de ikke havde ønske om at arbejde videre med projektet. Nu har initiativgruppen bag henvendt sig med ønske om at genoptage sagsbehandlingen med henblik på at udarbejde en lokalplan og kommuneplantillæg, som skaber rammerne for realisering af projektet. Bag projektet står leverandørforeningen Syddansk Biomasse.

**Bøje Gregersen jobmesse [adresse] den 19 september fra 12.00 – 15.00**Bo & jobmessen [adresse] er en informations & jobskabende messe, der i år afholdes i Aabenraa Kommune i [adresse]. De Sønderjyske kommuner arbejder her sammen om et fælles mål: at tiltrække nye borgere og kvalificeret arbejdskraft til [adresse]. Status er, at der pt. er tilmeldt +80 virksomheder, hvoraf 24 er fra Tønder Kommune. Det vurderes som en høj deltagelse. Udover de mange virksomheder er der også 37 områder med informationsstande, der informerer både danske og udenlandske potentielle tilflyttere om at leve, bo og arbejde i [adresse]. Der kommer bl.a. et område for ejendomsmæglere, hvor der er lavet en hammerslags konkurrence. Udover mæglere vil der også være advokater, regionskontoret, skattevejledning, [adresse], sprogskoler, fagforeninger, banker, boligforeninger, skole/dagtilbud, grundsalg m.fl. Virksomhederne bliver i år tilbudt at deltage i en brunch inden messen. Dette for at styrke netværket. Læs  mere på [Bo- og jobmessen | Flyt til Sønderjylland](https://flyttilsonderjylland.dk/). I 2026 er Tønder Kommune vært for Bøje Gregersen jobmessen [adresse].

**Lodsejermøder Grøn Trepart**

Der har i forbindelse med udmøntningen af Grøn Trepart været afholdt lodsejermøder på fire forskellige lokationer rundt omkring i kommunen. Der har været stor tilslutning til møderne, der generelt er forløbet godt og med konstruktive tilbagemeldinger. Deltagerantal til møderne fremgår herunder:

Område 1: møde afholdt i [adresse] den 18/8 2025: 134 tilmeldte

Område 2: møde afholdt på [adresse] Kro den 25/8 2025: 141 tilmeldte

Område 3: møde afholdt i Tønderhallerne den 19/8: 171 tilmeldte

Område 4: møde afholdt på [adresse] kro den 21/8: 131 personer

Generelt vurderes det, at der deltog 10-15 personer ekstra til hvert af møderne (uden at være tilmeldt)

Der er i uge 36 sendt breve ud til lodsejerne med en opsamling fra møderne og mulighed for at komme med yderligere input til omlægningsplanerne, der skal indleveres til de lokale treparter primo oktober.

Den 25. september afholdes der 'Konference om Grøn Trepart og arealanvendelse i Tønder Kommune'.

Processen for udarbejdelse af input til omlægningsplanerne følger tidsplanen.

**Tidsplaner for VE projekter**

Projekt #13 (VE2023) - [adresse] - Politisk behandling er udskudt jf. beslutning på Kommunalbestyrelsen d. 26.08.2025. Tilpasning af tidsplan følger, når der er nærmere afklaring

Generelt skal projekter der er afvist ved afstemning af Kommunalbestyrelsen den 26.08.2025 fjernes fra tidsplanerne.

Projekt #6 (VE2023) - Ruben Schou - Politisk behandling udsættes endnu engang. Der mangler fortsat endelig afklaring omkring plangrundlaget.

**Kampagne i Ud&Se**
Der har i sommerperioden været indrykket en bosætningsannonce i DSB magasinet Ud&Se. Den har afstedkommet en del ny trafik på hjemmesiden og på kommunens særlige bosætningsside Julius Kristiansen i Tønder. Annoncen havde temaet "30 steder du skal se i Tønder" og blev også trykt som plakat. Alene på Facebook gav et opslag om plakaterne næsten 50.000 visninger.

### Indstilling Kommunaldirektøren indstiller,

at orienteringen tages til efterretning.

### Beslutning

Udover ovenstående blev orienteret om:

Dialog med Banedanmark vedr.:

* sikkerhed ved overskæringer
* [adresse] evt. til rekreativt brug indtil fremtiden er afklaret.

Finn Rasmussen deltog ikke i mødet.